REGULAMENTUL (CE) NR. 733/2007 AL CONSILIULUI
din 22 februarie 2007
privind punerea în aplicare a Acordului dintre Comunitatea Europeană și Guvernul Canadei cu privire la încheierea negocierilor în temeiul articolului XXIV alineatul (6) din GATT, de modificare și completare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Regulamentul (CEE) nr. 2658/87 al Consiliului (1) a stabilit o nomenclatură a mărfurilor, denumită în continuare „Nomenclatura Combinată”, și a fixat nivelurile convenționale ale taxelor vamale incluse în Tariful Vamal Comun.
(2)
Prin Decizia 2007/444/CE din 22 februarie 2007 privind încheierea unui acord între Comunitatea Europeană și Guvernul Canadei privind încheierea negocierilor în temeiul articolului XXIV alineatul (6) din GATT (2), Consiliul a aprobat, în numele Comunității, acordul în vederea finalizării negocierilor deschise în temeiul articolului XXIV alineatul (6) din GATT 1994.
(3)
Regulamentul (CEE) nr. 2658/87 ar trebui prin urmare să fie modificat și completat corespunzător,
ADOPTĂ PREZENTUL REGULAMENT:
Articolul 1
În Regulamentul (CEE) nr. 2658/87, anexa 7 la secțiunea III a părții a treia (contingente tarifare OMC care se deschid de către autoritățile comunitare competente) se modifică cu contingentele tarifare și se completează cu volumele prevăzute în anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 august 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 februarie 2007.